Sio2Pc je interface na prepojenie Atari s Pc. Ja osobne Sio2Pc kábel nevlastním, no mám s ním zopár skúseností. Podstata je v prepojení Atari portu SIO (Serial Input / Output) s COM portom na Pc. Na vytvorenie tejto komunikácie medzi počítačmi bolo navrhnutých množstvo schém. Na tejto stránke sa nebudem venovať vytvoreniu Sio2Pc kábla, len popíšem software, funkcie, výhody a spôsob využitia.

Zmysel tohto zapojenia je taký, že Pc emuluje disketovú jednotku (v podstate až 8 súčasne). Preto ak nechcete hrať hru cez emulátor, použijete Sio2Pc kábel a pomocou neho hru načítate z Pc do Atari.

Na toto prepojenie sa používajú dva softy a to APE (Atari peripheral emulator - http://www.nacs.net/~classics) a AFM (Atari File Management - http://www.hcrburk.de/hpatari.html). APE je DOSovský a navyše shareware, takže má zopár obmedzení. AFM beží len pod Winowsami avšak so Sio2Pc káblom, ktorý som mal požičaný akosi nexel pracovať. Priznám sa, že si nepamätám schému toho kábla, ale viem, že mal tri LED-ky. Nemôžem hovoriť o kladoch a záporoch AFM, pretože som ho nevidel funkčne rozbehaný. APE je v podstate absolútne postačujúci, len keby bola dostupná full verzia. Shareware obmedzenia sa týkajú tzv. Unregistered Delay (musíte zopár sekúnd počkať pokiaľ sa program spustí) a obmedzenia zápisu z Atari na Pc disk. Ape poskytuje bežné bootovanie diskov, ale aj spustenie Atari EXE, COM, XEX súboru, ktorý je na Pc disku. EXE, COM, XEX sa spúštajú cez tzv. Mirror (zrkadlo nášho Pc disku) a zase sa uplatňuje Unregistered Delay (zase čakáme, kým sa to spustí) + ďalšia nevýhoda: do Mirroru sa nedá zapisovať. Inak všetko ostatné frčí v pohode. Cez APE sa dajú medzi sebou konvertovať ATR a DCM, ale musím uznať, že v emulátore A800WinPLus je konverzia 100%, čo sa o APE nedá povedať. 


Download: ape117.rar - 160 KB

Najväčšie využitie APE vidím v prenesení programov z Atari do Pc (pre emulátor). Kopa málo známych hier, hlavne slovenských a českých sa jednoducho nedá na I-nete zohnať. APE je na to ako stvorený, len ho treba kombinovať s nejakým dobrým Atari softom na to určeným (TurboToDisk3 od RASTERa). TTD3 je soft na skopírovanie hry z turba na disk a bezproblémovo funguje aj so Sio2Pc, len má jednu nevýhodu, že nedokáže načítať programy, ktoré sú príliš dlhé (viac ako cca.40 KB). 


Download: TuToDis3.rar - 1 KB

Návod na vytvorenie Sio2Pc kábla môžete nájsť napríklad na RASTERovej stránke http://www.infos.cz/raster/atari/.

Existuje aj Windowsatá verzia APE na stránke http://www.atarimax.com. 
MatoSimi - 2.8.2002

Takže som si ešte požičal ten SIO2PC kábel a mrkol sa na neho. Schéma je absolútne jednoduchá, asi ju sem nakoniec aj picnem. Sú tam 3 LED-ky, 3 odpory, 5 kondenzátorov a samozrejme IO. To je všetko (zatiaľ). 
